এছাড়াও এই পয়েন্টে আরেকটি দাবি করা হয়, গাদ্দাফী নিজে পরিবার নিয়ে তাঁবুতে থাকতেন। এটি সত্য নয়। গাদ্দাফী ছয় বর্গমাইল কম্পাউন্ডে অবস্থিত বিলাসবহুল বাড়িতে থাকতেন। তার ছেলেরা একেকজন ইউরোপে বিভিন্ন নাইট ক্লাবে প্লেবয় স্টাইলে জীবন যাপন করতো, যেগুলোর শতশত ছবি এবং ভিডিও ইন্টারনেটে আছে। তবে গাদ্দাফী অবসর যাপনের সময় অথবা বিদেশী নেতাদের সাথে মিটিং করার সময় তাঁবুতে অবস্থান করতেন, যেগুলো তাঁবু হলেও এয়ারকন্ডিশনিং সহ বিভিন্ন আধুনিক সুযোগ-সুবিধা সম্বলিত ছিল।